Source: http://docplayer.fi/1483402-Anni-heikkinen-konkurssipesan-haltuunottoon-kuuluvat-toimenpiteet.html
Timestamp: 2018-02-25 14:16:15+00:00
Document Index: 3444797

Matched Legal Cases: ['tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'Tuomioistuin ', 'Tuomioistuin ', 'tuomioistuin ']

Anni Heikkinen KONKURSSIPESÄN HALTUUNOTTOON KUULUVAT TOIMENPITEET - PDF
Download "Anni Heikkinen KONKURSSIPESÄN HALTUUNOTTOON KUULUVAT TOIMENPITEET"
1 Anni Heikkinen KONKURSSIPESÄN HALTUUNOTTOON KUULUVAT TOIMENPITEET
2 KONKURSSIPESÄN HALTUUNOTTOON KUULUVAT TOIMENPITEET Anni Heikkinen Opinnäytetyö Kevät 2012 Liiketalous Oulun seudun ammattikorkeakoulu
3 TIIVISTELMÄ Oulun seudun ammattikorkeakoulu Liiketalous, oikeuden ja hallinnon suuntautumisvaihtoehto Tekijä: Anni Heikkinen Opinnäytetyön nimi: Konkurssipesän haltuunottoon kuuluvat toimenpiteet Työn ohjaaja: Lea Isopoussu-Koponen Työn valmistumislukukausi ja vuosi: Kevät 2012 Sivumäärä: liitesivua Konkurssi on maksukyvyttömyysmenettely, jossa velallisen omaisuus käytetään sen velkojen maksuun. Konkurssiin voidaan asettaa luonnollinen henkilö, kuolinpesä, osakeyhtiö tai henkilöyhtiö. Täysimittaisen konkurssimenettelyn päättyessä jako-osuudet jaetaan jakoluettelon mukaisesti velkojille. Konkurssimenettelyn aikana ylin päätäntävalta konkurssia koskevissa asioissa on velkojilla. Konkurssipesän juoksevaan hallintoon kuuluvien asioiden hoitamista varten tuomioistuin määrää konkurssipesän pesänhoitajan. Opinnäytetyön aihe on saatu toimeksiantona Asianajotoimisto Kylmänen & Onnela-Kariniemi Oy:ltä. Oulun keskustassa toimivan, vuonna 2005 perustetun asianajotoimiston kaksi asianajajaa ovat toimineet useiden kymmenien konkurssipesien pesänhoitajina. Raporttia kirjoitettaessa koko Eurooppa on ollut vajoamassa taantumaan ja maailman taloustilanne on ollut heikko, joten konkurssien määrän on ennustettu kasvavan. Tästä syystä toimeksiantona on ollut laatia opinnäytetyöraportti, jota niin toimeksiantajan kuin muidenkin asianajotoimistojen henkilökunta voi käyttää oppaana silloin, kun uusi konkurssi alkaa. Tutkimusongelmaksi muodostuikin kysymys Mitä toimenpiteitä konkurssipesän haltuunottoon liittyy?. Opinnäytetyössä on perehdytty konkurssimenettelyyn ja erityisesti konkurssipesän haltuunottoon sekä sen vaatimiin toimenpiteisiin. Työn tietoperustan keskeisin lähde on voimassaoleva lainsäädäntö, keskeisimpänä lakina konkurssilaki. Lisäksi lähteinä on käytetty lain esitöitä, oikeuskirjallisuutta, konkurssiasiain neuvottelukunnan suosituksia ja asiantuntijakirjoituksia. Tutkimusmenetelminä on käytetty lainopillista ja laadullista eli kvalitatiivista tutkimusta. Henkilöhaastattelu on toteutettu teemahaastatteluna, ja haastattelun tuloksia on käsitelty teorian yhteydessä. Työn johtopäätöksinä voidaan todeta, että pesänhoitajan tärkeimpinä tehtävinä voidaan pitää pesälle kuuluvien oikeuksien turvaamista. Velkojien kannalta pesänhoitajan tärkein tehtävä on mahdollisimman hyvän realisointituloksen aikaansaaminen. Koska täysimittainen konkurssimenettely on pitkä prosessi, tässä opinnäytetyössä on keskitytty vain ensimmäisessä vaiheessa suoritettavaan pesän haltuunottoon. Jatkotutkimuksen kohteena voisi tulevaisuudessa olla perehtyminen siihen, kuinka konkurssimenettely jatkuu sen jälkeen, kun pesä on otettu haltuun. Asiasanat: insolvenssimenettely, konkurssi, konkurssipesän haltuunotto, pesänhoitaja, velallinen 3
4 ABSTRACT Oulu University of Applied Sciences Degree programme in Business Economics, Option of Law and Administration Author: Anni Heikkinen Title of thesis: Measures Concerning Bankruptcy Seizure Supervisor: Lea Isopoussu-Koponen Term and year when the thesis was submitted: Spring 2012 Number of pages: Bankruptcy is an insolvency procedure in which the debtor s estate is used to pay claims. A private entrepreneur, estate, limited company, general partnership or limited partnership can be declared bankrupt. At the end of full-length bankruptcy proceedings the creditors obtain a relative share of their claims depending on the size of the debt. In bankruptcy proceedings the creditors have the highest authority in issues concerning the bankruptcy. For administration of a bankruptcy estate the district court determines a trustee in a bankruptcy. This thesis was conducted in association with Attorney's office Kylmänen & Onnela-Kariniemi Ltd which is located in the centre of Oulu and founded in Two attorneys of the office have acted as bankruptcy trustees in several dozen bankruptcies. Since the whole Europe is threatened with recession and the world s economic situation is currently weak, the number of bankruptcies is expected to rise in the near future. Therefore the assignment was to compose a thesis usable as a guidebook by the client as well as any other attorney's office personnel when a new bankruptcy proceeding begins. The primary research question of the thesis was as follows: What measures bankruptcy trustee has to take when a new bankruptcy proceeding begins? Bankruptcy proceedings and especially the measures concerning bankrupts estate and its taking into possession were introduced in the thesis. The theoretical background for this thesis consisted of the consolidated legislation. The main law applied in the thesis was Bankruptcy Act. Other essential sources comprised of preliminary works of the law, guidelines of The Office of the Bankruptcy Ombudsman, legal literature and articles by professors of the law. The research methods employed were juridical and qualitative. A personal interview was conducted as a theme-interview and its results were discussed in connection with the theory. Consequently, it can be concluded that the bankruptcy trustee s most important task is to guarantee the rights belonging to the bankrupt s estate. Creditor-wise the bankruptcy trustee s most important task is to achieve as good realization result as possible. Since the full-length bankruptcy proceeding is a long process, this thesis concentrated only on the section of taking bankrupt s estate into possession. The topic for a follow-up research could be investigating how the bankruptcy proceeding continues after the bankrupt s estate has been taken into possession. Keywords: insolvency procedure, bankruptcy, bankruptcy seizure, bankruptcy trustees, debtor 4
5 SISÄLLYS 1 JOHDANTO KONKURSSI Konkurssin edellytykset Konkurssiin asettaminen Konkurssin oikeusvaikutuksista VELALLINEN Velallisen oikeudet Velallisen velvollisuudet KONKURSSIPESÄN PESÄNHOITAJA Pesänhoitajan tehtävät Hyvä pesänhoitotapa KONKURSSIPESÄN HALTUUNOTTO Ilmoitusten toimittaminen Omaisuuden haltuunotto Kirjanpitoaineiston haltuunotto Pankkitilien, luottokorttien ja kassan hoitaminen Velalliselle osoitetun postin käsittely Toimitilojen ja avaimien haltuunotto Aineettomien oikeuksien selvittäminen Velallisen solmimien sopimusten selvittäminen Vakuutusten hoitaminen Konkurssin alkaessa vireillä olevien oikeudenkäyntien loppuunsaattaminen TYÖSUHTEISIIN LIITTYVÄT ASIAT Työsopimusten irtisanominen Työtodistusten laatiminen Työsuhdesaatavien jakaminen massavelkaisiin ja valvottaviin velkoihin Palkkaturva-asioiden hoitaminen JOHTOPÄÄTÖKSET POHDINTA LÄHTEET
6 LYHENTEET ELY-keskus Elinkeino-, liikenne- ja ympäristökeskus HE Hallituksen esitys KonkL Konkurssilaki /120 Konk ValvA Asetus konkurssipesien hallinnon valvonnasta 111/1995 OM Oikeusministeriön asetus TSL Työsopimuslaki /155 6
7 1 JOHDANTO Velallinen, joka ei kykene vastamaan veloistaan, voidaan asettaa konkurssiin. Konkurssin tarkoitus on, että velallisen omaisuus käytetään sen velkojen maksuun niin pitkälle kuin varat riittävät. Jotta tämä tarkoitus toteutuisi, velallisen omaisuus siirtyy konkurssin alkaessa velkojien määräysvaltaan. Velallisen omaisuuden hoitamista ja myymistä sekä muuta konkurssipesän hallintoa varten tuomioistuin määrää pesänhoitajan. (Konkurssilaki /120 1:1.) Tuomioistuin voi määrätä samaan konkurssipesään useamman kuin yhden pesänhoitajan, jos se on esimerkiksi tehtävän laajuuden vuoksi tarpeellista (KonkL 8:1.1 ). Tällaisten laajojen konkurssipesien hoitaminen on kuitenkin sen verran harvinaisempaa, että tässä opinnäytetyössä keskitytään vain sellaisten konkurssipesien hoitamiseen, joihin määrätään yksi konkurssipesän pesänhoitaja. Opinnäytetyön aihe on saatu toimeksiantona Asianajotoimisto Kylmänen & Onnela-Kariniemi Oy:ltä, joka on Oulun keskustassa toimiva vuonna 2005 perustettu asianajotoimisto. Toimiston omistavat asianajajat Sirkku Kylmänen ja Marjatta Onnela-Kariniemi. Molemmat naiset ovat oikeustieteen kandidaatteja. Kylmänen on valmistunut vuonna 1981 Helsingin yliopistosta, ja Onnela-Kariniemi Lapin yliopistosta vuonna Sekä Kylmänen että Onnela-Kariniemi ovat toimineet useiden kymmenien eri konkurssipesien pesänhoitajina. Itse olen aloittanut työskentelyn kyseisessä asianajotoimistossa asianajosihteerinä keväällä 2011 ja toimin äitiysloman sijaisena aina kesään 2012 saakka. Olen päässyt seuraamaan, kuinka konkurssipesä käytännössä otetaan haltuun, ja mitä toimenpiteitä pesänhoitajalla on konkurssin alkaessa, pesänhoidon edetessä ja konkurssipesää lopetettaessa. Tässä opinnäytetyössä käsitellään ensiksi konkurssin edellytyksiä ja sen oikeusvaikutuksia, velallisen asemaa konkurssissa sekä pesänhoitajan tehtäviä pääpiirteittäin. Työn tarkoituksena on kuitenkin ollut perehtyä erityisesti konkurssipesän haltuunottoon ja sen vaatimiin toimenpiteisiin. Sen vuoksi tutkimusongelmaksi on muodostunut kysymys Mitä käytännön toimia konkurssipesän haltuunottoon liittyy?. Seuraavalla sivulla oleva kaavio kuvaa koko konkurssimenettelyä pääpiirteittäin. 7
8 KUVIO 1. Konkurssimenettely (Konkurssiasiamiehen toimisto 2004a, hakupäivä ). 8
9 Opinnäytetyö on ajankohtainen, sillä maailman taloustilanne on tällä hetkellä heikko, ja koko Eurooppaa uhkaa taantuma. Suomessa etenkin monet pienet kuljetus- ja rakennusyritykset ovat ajautuneet konkurssiin syksyn 2011 aikana, ja konkurssien määrän on ennustettu kasvavan entisestään vuoden 2012 kuluessa. Alla oleva kuvio 2 kertoo, että tammi-elokuun aikana vuonna 2009 Suomessa aloitettiin 2248 konkurssia. Vuotta myöhemmin samassa ajassa konkursseja alkoi 1881 kappaletta, kun taas vuonna 2011 Suomessa pantiin vireille 1993 konkurssia. Se on kuusi (6,0) prosenttia enemmän kuin samassa ajassa vuotta aikaisemmin. KUVIO 2. Vireille pannut konkurssit tammi elokuussa (Tilastokeskus 2011, hakupäivä ). 9
10 KUVIO 3. Konkurssiin haetut yritykset toimialan (TOL 2008) ja henkilökunnan määrän mukaan tammi elokuussa 2011 ja 2010 (Tilastokeskus, hakupäivä ). Yläpuolella olevasta kuviosta 3 käy ilmi, että kaikissa konkurssiin haetuissa yrityksissä työskenteli tammi-elokuussa 2011 yhteensä 9180 työntekijää, mikä on 171 henkeä vähemmän kuin samana aikana vuonna Tammi-elokuussa 2011 vireillepantujen konkurssien määrä kasvoi kaikilla muilla tarkastelluilla päätoimialoilla, paitsi teollisuusalalla. Rakentamisen alalla konkurssien määrä taas lukumääräisesti kasvoi eniten. Opinnäytetyön tietoperustan keskeisin lähde on voimassaoleva lainsäädäntö, tärkeimpänä lakina konkurssilaki. Muina lähteinä on käytetty lain esitöitä, oikeuskirjallisuutta, konkurssiasiain neuvottelukunnan suosituksia ja asiantuntijakirjoituksia. Konkurssiasiain neuvottelukunnan suosituksista on kerrottu tarkemmin luvussa 4.2. Lisäksi työssä on haastateltu asianajaja Marjatta Onnela-Kariniemeä, joka on toiminut muun muassa Oulun Osuuspankin yrityslakimiehenä ja Haapajärven Osuuspankin apulaisjohtajana luvun alussa, ennen yksityisyrittäjäksi ryhtymistä, Onnela-Kariniemi työskenteli Asianajotoimisto Helevä & Hollmén Oy:ssä, jolloin hän oli ensimmäistä kertaa konkurssipesän pesänhoitajana. Henkilöhaastattelu on toteutettu 10
11 teemahaastatteluna, joka onkin tässä opinnäytetyössä käytetty tutkimusmenetelmä. Teemahaastattelun kysymykset ovat opinnäytetyöraportin liitteenä (liite 1). Tässä raportissa haastattelun tuloksia on käsitelty teorian yhteydessä, eli käytössä on ollut niin sanottu vetoketjumalli. Jokaisella konkurssilla on omat erityispiirteensä, joten kaikkia tässä raportissa mainittuja toimenpiteitä ei ole tarpeellista suorittaa jokaisen konkurssin alkaessa. Suurin osa toimenpiteistä on kuitenkin sellaisia, jotka on suoritettava jokaisessa konkurssipesässä pesän laajuudesta tai laadusta riippumatta. Monet pesänhoitajalle kuuluvat toimenpiteet, esimerkiksi ilmoitusten toimittaminen velkojille ja pesäluettelon laatiminen, ovat sellaisia, että myös asianajosihteeri voi niitä itsenäisesti hyvin pitkälle valmistella. Sen vuoksi tavoitteena on ollut laatia opinnäytetyöraportti, jota koko toimiston henkilökunta voi käyttää oppaana silloin, kun uusi konkurssi alkaa. Tarkoituksena on ollut, että raportista löytyy helposti etenkin konkurssipesän haltuunottoon kuuluvat toimenpiteet. Sen vuoksi luvussa viisi on eritelty tarkemmin ne toimenpiteet, jotka on suoritettava heti konkurssin alkaessa. Lisäksi raportin loppuun on laadittu liitteeksi muistilista (liite 2), joka helpottaa konkurssin alkaessa vaadittavien toimenpiteiden muistamista ja suorittamista. 11
12 2 KONKURSSI Konkurssi on siis eräänlainen maksukyvyttömyysmenettely eli insolvenssimenettely. Velallisella todetaan olevan niin paljon velkoja, että hän ei kykene maksamaan niitä takaisin. Konkurssimenettely koskee velallisen kaikkia velkoja. Velallisen koko omaisuus käytetään kerralla hänen velkojensa maksamiseen massavelkojen suorittamisen jälkeen jakoluettelon mukaisesti. Jokainen vakuudeton velkoja saa jako-osuuden omalle saatavalleen velkojen suuruuden mukaisessa suhteessa. Mitä enemmän velallisella on euromääräisesti suuria velkoja sitä pienemmän jako-osuuden jokainen velkoja tulee siis saamaan. Jos velkojalle ei kuitenkaan kertyisi konkurssipesän varoista 50:tä euroa suurempaa jako-osuutta, velkojan saatava voidaan jättää varoja jaettaessa huomiotta (KonkL 18:2 ). 2.1 Konkurssin edellytykset Konkurssilain 1:1.1 :n mukaan velallinen, joka ei kykene vastaamaan veloistaan, voidaan asettaa konkurssiin tuomioistuimen päätöksellä. Velallisen on oltava muuten kuin tilapäisesti maksukyvytön eikä hänellä voi olla mahdollisuutta maksaa velkojaan niiden erääntyessä (KonkL 2:1.2 ). Kun velallisen maksukykyä arvioidaan, täytyy velallisen taloudellista tilannetta tarkastella kokonaisuutena ja velallisen tulonhankkimiskyky sekä luotonsaantimahdollisuudet on otettava huomioon (Könkkälä 2005, 707). Pysyvästä maksukyvyttömyydestä osoituksena on yleensä se, että velat ovat maksamatta useiden kuukausien ajalta (Nenonen 2004, 7). Myös silloin, jos velallinen itse ilmoittaa olevansa maksukyvytön, eikä ilmene sellaisia syitä, joiden perusteella velallisen ilmoitusta pitäisi epäillä, velallista pidetään maksukyvyttömänä (KonkL 2:3.1 ). Velkoja voi vaatia konkurssiin asettamista, jos saatava velalliselta perustuu lainvoimaiseen tuomioon tai muuhun täytäntöönpanoperusteeseen, velallisen allekirjoittamaan sitoumukseen, jota velallinen ei kiistä, tai jos saatavan oikeellisuutta ei voida perustellusti epäillä (KonkL 2:2.1 ). Mikä tahansa sellainen saatava, joka voidaan merkitä pesäluetteloon, ja jolle voidaan periaatteessa maksaa jako-osuus konkurssipesän varoista, kelpaa konkurssihakemuksen perusteeksi (Könkkälä 2005, 701). 12
13 Konkurssiin voidaan asettaa luonnollinen henkilö, osakeyhtiö, henkilöyhtiö taikka jokin muu yhteisö tai säätiö. Myös kuolinpesä ja konkurssipesä voidaan asettaa konkurssiin. (KonkL 1:3.1.) Tässä opinnäytetyössä ei kuitenkaan käsitellä erikseen kuolinpesän tai konkurssipesän konkurssiin liittyviä seikkoja. Konkurssiin ei voida asettaa valtiota, kuntaa tai Ahvenanmaan maakuntaa (KonkL 1:3.2 ). Jos konkurssiin on asetettu yhteisö tai säätiö, velallisen velvollisuudet koskevat sitä, joka on henkilökohtaisesti vastuussa yhteisön velvoitteista taikka oikeushenkilön toimitusjohtajaa, hallituksen jäsentä, selvitysmiestä tai muuta sellaista luonnollista henkilöä, joka voidaan rinnastaa johonkin edellä mainittuun asemaan (KonkL 4:12.1 ). 2.2 Konkurssiin asettaminen Konkurssiin asettamista voi siis hakea joko velallinen itse tai joku velkojista. Hakemus on tehtävä sille käräjäoikeudelle, jonka toimialueella velallisen toimintaa johdetaan (KonkL 7:2.1 ). Kysymyksessä on velkojan ja velallisen välinen oikeudenkäynti silloin, kun hakijana on joku velkojista. Tällöin velkoja toimii omissa nimissään ja omaan lukuunsa, vaikka tämä käynnistääkin kollektiivisen menettelyn, jonka piiriin kaikki velallisen velkojat tulevat. Konkurssin alkaessa ei siis ole enää merkitystä sillä, kuka velkoja konkurssia on hakenut. (Könkkälä 2005, 700.) Konkurssilain 1:4 :ssä on säädetty, että konkurssi alkaa, kun velallinen asetetaan tuomioistuimen päätöksellä konkurssiin. Käräjäoikeus toimittaa konkurssipesän pesänhoitajalle heti konkurssin alkaessa päätöksen ja kuulutuksen konkurssin alkamisesta sekä pesänhoitajan todistuksen. Päätöksestä selviää selostus asiasta ja se, kuka konkurssia on hakenut. Kuulutuksessa konkurssin alkamisesta ilmenee diaarinumeron lisäksi konkurssin alkamispäivä ja kellonaika minuutin tarkkuudella, vireilletulopäivä sekä konkurssivelallisen ja pesänhoitajan tiedot. Todistuksessa eli määräyskirjassa ilmoitetaan pesänhoitajan määräämisestä. (HE 26/2003 vp, 91.) Tuomioistuin huolehtii siitä, että kuulutus konkurssin alkamisesta julkaistaan Virallisessa lehdessä ja määrää tarvittaessa, että pesänhoitaja julkaisee kuulutuksen yhdessä tai useammassa päivälehdessä (KonkL 22:1 ). Pääsääntö on, että konkurssiin asetettu yritys lakkaa olemasta konkurssin jälkeen (Oikeuslaitos 2010, hakupäivä ). Koska konkurssin alkamisella on merkittäviä oikeusvaikutuksia, ja pesänhoitajalla toimimisvelvoitteita, pesänhoitajaksi ehdotetun tulee hakijavelkojan ja 13
14 tuomioistuimen kanssa sopia etukäteen konkurssipäätöksen antamisen ajankohdasta. Tällä taataan se, että pesänhoitaja voi varata aikaa sellaisille toimenpiteille, jotka on tehtävä välittömästi konkurssin alettua. (Nenonen 2004, 12.) 2.3 Konkurssin oikeusvaikutuksista Konkurssin alkaminen vaikuttaa merkittävästi konkurssivelallisen lisäksi velkojien, työntekijöiden sopijakumppanien, omistajien ja muiden velallisen toimintapiiriin kuuluvien tahojen asemaan (Tenhunen & Ekdahl 2005, 713). Konkurssin vaikutukset voidaan jakaa henkilökohtaisiin, varallisuusoikeudellisiin ja prosessioikeudellisiin vaikutuksiin (Koulu 2004, 151). Näiden lisäksi vaikutukset voidaan erotella vielä rikosoikeudellisiin, työoikeudellisiin ja vero-oikeudellisiin vaikutuksiin (Tenhunen ym. 2005, 713). Kaikki konkurssin tuomat oikeusvaikutukset, olivat ne millaisia tahansa, tulevat voimaan konkurssiin asettamispäätöksen ilmoittamalla kellonlyömällä (Koulu 2004, 154). Velallisen velvollisuudet avustaa pesänhoitajaa ja edistää pesän selvitystä ovat konkurssin kannalta tärkeimmät vaikutukset (Tenhunen ym. 2005, 713). Velallisen velvollisuuksista kerrotaan tarkemmin tämän raportin luvussa 3.2. Konkurssilain 3:1 :n nojalla konkurssin alettua velallinen menettää oikeuden määrätä konkurssipesään kuuluvasta omaisuudestaan. Velallinen menettää määräysvallan kaikkeen konkurssipesään kuuluvaan omaisuuteen, joten hän ei voi esimerkiksi luovuttaa tai pantata omaisuutta. Vaikka velallisella ei myöskään ole käyttö- tai hallintaoikeutta kyseessä olevaan omaisuuteen, hän kuitenkin edelleen omistaa konkurssipesään kuuluvan omaisuuden. (HE 26/2003 vp, 47.) Monesti luonnollisen henkilön konkurssi tuo rajoituksia siihen, onko hän kelvollinen yhteiskunnallisiin luottamustehtäviin. Konkurssitila estää yleensä myös luvanvaraisten elinkeinojen harjoittamisen. (Koulu 2004, 152.) Velallinen voidaan määrätä jopa liiketoimintakieltoon, jos hän on liiketoiminnassaan menetellyt törkeän sopimattomasti velkojia kohtaan, laiminlyönyt liiketoimintaan liittyvät velvollisuudet törkeästi tai ollut toistuvasti osallisena konkursseissa. Velallinen voidaan määrätä liiketoimintakieltoon vähintään kahdeksi ja enintään viideksi vuodeksi. (Laki liiketoimintakiellosta /1059 1:3, 1:5.) 14
15 3 VELALLINEN Säännökset velallisen myötävaikutusvelvollisuudesta, tietojen antamisesta, maastapoistumiskiellosta ja pakkokeinoista koskevat käytännössä sitä henkilöä, joka on tosiasiallisesti johtanut velallisen elinkeinotoimintaa. Eli kun velallisena on oikeushenkilö, velallista koskevia säännöksiä sovelletaan esimerkiksi toimitusjohtajaan, hallituksen jäseneen tai vastuunalaiseen yhtiömieheen, kun taas toiminimen konkurssissa velallinen on luonnollinen henkilö itse. Velallinen ei välttämättä kuitenkaan ole juuri se, joka on toiminut jossakin edellä mainitussa tehtävässä silloin, kun konkurssi on alkanut. Velallisen edustajana voidaan pitää myös sellaista henkilöä, joka on ollut edellä mainitussa asemassa konkurssihakemuksen tekemistä edeltäneen vuoden aikana. Tästäkin voidaan poiketa, jos tuomioistuin määrää, että velallista edustaa se, joka on ollut yhteisössä esimerkiksi toimitusjohtajana aikaisemmin kuin vuotta ennen konkurssin alkamista. (KonkL 4:12.1, Nenonen 2004, 60.) Konkurssin alkaessa velallinen saattaa tuntea joskus suurta epäonnistumisen tunnetta ja häpeää, kun taas joissakin tapauksissa velallinen saattaa ajatella, että pesänhoitaja on rosvo, joka ryövää velallisen omaisuuden. Pesänhoitajan on kuitenkin selvitettävä velalliselle, että konkurssi on vain yksi lain säätämä tapa lopettaa kannattamaton liiketoiminta. Yleensä konkurssin alkaessa eri yhtiömuotojen velallisten käyttäytymisessä ei ole suurta eroa. Kuitenkin konkurssimenettelyssä kommandiittiyhtiön ja avoimen yhtiön vastuunalaiset yhtiömiehet sekä toiminimen omistajat jäävät vastaamaan kaikista veloistaan vielä konkurssin päättyessäkin, toisin kuin osakeyhtiön velallinen. Monesti vastuunalaiset yhtiömiehet ja toiminimen omistajat haluavatkin, että velkojen määrä vähenisi, ja näin henkilökohtaisten vastuiden määrä jäisi mahdollisimman pieneksi. Tämän vuoksi kyseiset velalliset pyrkivät yleensä mahdollisimman hyvään realisointitulokseen kertomalla aktiivisesti ja avoimesti kaikesta omaisuudestaan. (Onnela-Kariniemi , haastattelu.) Pääsääntöisesti velalliset suhtautuvat sekä konkurssimenettelyyn että pesänhoitajaan asiallisesti. Joskus pesänhoitaja saattaa kuitenkin törmätä hankalaan tai epärehelliseen velalliseen sekä velallisen vilunkiin. On muistettava, että eri yhtiömuodoissa yritysten toimintapa on hyvin erilainen. Osakeyhtiön velallinen on saattanut syyllistyä rikokseen useammin kuin esimerkiksi toiminimen omistaja. Tämä johtuu siitä, että toiminimenhaltijan ja kommandiittiyhtiön sekä 15
16 avoimen yhtiön vastuunalaisella yhtiömiehellä on oikeus käyttää yhtiössä olevia rahavaroja eri tavalla kuin osakeyhtiössä. Osakeyhtiössä yksityisotot henkilökohtaisiin menoihin tai perheen kassaan eivät ole samalla tavalla mahdollisia kuin edellä mainituissa yhtiömuodoissa. Pesänhoitajan tulee siis olla aktiivinen, jotta sellaisetkin omaisuuserät, joita velallinen mahdollisesti yrittää piilotella, tulee selvitettyä. (Onnela-Kariniemi , haastattelu.) 3.1 Velallisen oikeudet Konkurssiasiain neuvottelukunnan suositus on, että heti kun konkurssi alkaa, pesänhoitaja selvittää konkurssivelalliselle konkurssimenettelyn kulun ja antaa hänelle tiedoksi konkurssiasiain neuvottelukunnan laatiman esitteen velallisen oikeuksista ja velvollisuuksista (Konkurssiasiamiehen toimisto 2009b, hakupäivä ). Velallista on kohdeltava asiallisesti ja hänen etunsa on otettava pesän selvityksessä ja hoidossa huomioon (KonkL 4:1 ). Niin velallisen kuin pesänhoitajankin tulisi muistaa, että missään inhimillisessä kanssakäymistilanteessa epäasiallisella käytöksellä ja tiuskimisella tuskin saa mitään hyvää aikaiseksi. Liika mestaroiminen puolestaan saattaa aiheuttaa sen, että velallinen ei halua myötävaikuttaa pesän selvittämiseen. Useimmiten velallisen myötävaikutus toteutuu helpommin asiallisella keskustelulla kuin pakkokeinoilla uhkailemalla. (Nenonen 2004, 60.) Velallisella, aivan kuten kaikilla velkojillakin, on oikeus saada pesänhoitajalta ne tiedot, jotka koskevat konkurssipesää ja sen hoitoa (KonkL 4:2.1 ). Pesänhoitajan on toimitettava velalliselle tiedoksi pesäluettelo, velallisselvitys, jakoluetteloehdotus, jakoluettelo ja vuosiselonteko (Konkurssiasiamiehen toimisto 2004a, hakupäivä ). Tähän tietojensaantioikeuteen kuuluu myös velallisen oikeus osallistua velkojainkokoukseen (KonkL 2:4.1 ). Hänellä ei kuitenkaan ole kokouksessa äänivaltaa (Konkurssiasiamiehen toimisto 2009b, hakupäivä ). Pesänhoitajan on oma-aloitteisesti kerrottava velalliselle konkurssimenettelystä ja velallisen oikeuksista sekä velvollisuuksista yleisesti. Lisäksi voi olla syytä tiedustella, onko velallinen kiinnostunut saamaan jostakin erityisestä asiasta lisätietoa. Tällaisia asioita voivat olla esimerkiksi velalliselle aiheutuvat veroseuraamukset myyntivoitosta ja realisoinnit, jotka vaikuttavat hänen takauksensa määrään. (Nenonen 2004, 61.) 16
17 Jos velallinen on luonnollinen henkilö, hänelle itselleen sekä hänen elatuksensa varassa oleville on myönnettävä konkurssipesän varoista avustusta, jos heidän toimeentuloaan ei muuten voida turvata. Avustusta voidaan myöntää myös avoimen yhtiön yhtiömiehelle, kommandiittiyhtiön vastuunalaiselle yhtiömiehelle tai osakeyhtiön johtoon kuuluvalle osakkeenomistajalle, jos hän on hankkinut yhtiöstä pääasiallisen toimeentulonsa. Avustusta myönnettäessä on kuitenkin otettava huomioon velallisen muut ansaintamahdollisuudet sekä se, kuinka hän on avustanut pesän selvittämistä, ja onko konkurssipesällä ylipäätään varoja avustuksen suorittamiseen. Velallinen voi saada avustusta enintään konkurssin alkamista seuraavien kuuden kuukauden aikana. (KonkL 4:3.) 3.2 Velallisen velvollisuudet Velallisen täytyy myötävaikuttaa siihen, että pesänhoitaja voi suorittaa pesänhoitoon liittyvät tehtävät ja siihen, että konkurssimenettely voidaan saattaa päätökseen asianmukaisesti. Erityisesti velallisen tulee huolehtia siitä, että pesänhoitaja saa hallintaansa pesään kuuluvan omaisuuden ja toimitilat sekä tietojärjestelmät, jotka ovat olleet velallisen käytössä. (KonkL 4:5.) Tämän vuoksi velallisen on luovutettava pesänhoitajalle muun muassa yritystoimintaan liittyvät salasanat (HE 26/2003 vp, 63). Lisäksi velallisen täytyy antaa pesänhoitajalle pesäluettelon laatimista varten tarpeelliset tiedot konkurssipesään kuuluvasta omaisuudesta ja konkurssisaatavista, sekä kaikki muut tämän tehtävän hoitamiseen tarvittavat tiedot (KonkL 4:5 ). Velallisen myötävaikutusvelvollisuudesta ei saa aiheutua kohtuutonta haittaa velalliselle, esimerkiksi hänen ansiotyönsä ei saa estyä konkurssin vuoksi (Nenonen 2004, 61). Jos velallisen on saavuttava antamaan pesänhoitajalle tietoja pesästä, hänellä on oikeus konkurssipesän varoista maksettavaan kohtuulliseen korvaukseen tarpeellisista matka- ja toimeentulokustannuksista (KonkL 4:7 ). Aivan kuten pesänhoitajaltakin, niin myös velalliselta odotetaan oma-aloitteisuutta; velallisen tulee ilmoittaa pesänhoitajalle sellaiset seikat, jotka voivat olla pesänhoitajalle tarpeellisia, vaikka pesänhoitaja ei niitä olisikaan erikseen kysynyt tai pyytänyt (HE 26/2003 vp, 63). Velallisen on oltava pesänhoitajan tavoitettavissa ja ilmoitettava tälle yhteystietonsa, ja jos pesänhoitaja pyytää, velallisen on saavuttava pesänhoitajan tai velallisen toimitiloihin (KonkL 4:5.3 ). 17
18 Velalliselle tulee erityisesti korostaa sitä, että hänellä on velvollisuus ilmoittaa pesänhoitajalle myös muuttuneet yhteystiedot (Nenonen 2004, 63). Velallisen on vahvistettava pesäluettelo oikeaksi allekirjoituksellaan. Jos velallinen ei voi vahvistaa pesänhoitajan laatimaa pesäluetteloa, hänen tulee esittää pesänhoitajalle mahdolliset oikaisut, lisäykset ja huomautukset, jotta pesäluettelo on todenmukainen. Pesänhoitaja voi tarvittaessa vaatia, että tuomioistuin määrää velallisen allekirjoittamisen sijasta saapumaan tuomioistuimeen ja siellä vahvistamaan pesäluettelon valallaan oikeaksi. (KonkL 4:6.1-2.) Yleensä pesänhoitaja toimii näin, jos velallinen kieltäytyy pesäluettelon allekirjoittamisesta, tai jos pesänhoitaja epäilee, että pesäluettelosta puuttuu omaisuutta. Pesänhoitajan ei kuitenkaan tarvitse perustella vaatimustaan. (Nenonen 2004, 64.) Joskus pesänhoitajan tehtävät eivät suju aivan niin kuin pitäisi. Tällainen tilanne voi johtua siitä, että velallinen ryhtyy rikolliseen toimeen estääkseen tai vaikeuttaakseen konkurssin täytäntöönpanoa tai saavuttaakseen oikeudetonta hyötyä. Konkurssiasiaan liittyvät velallisen rikokset voidaan jakaa kahteen pääryhmään: velallisen epärehellisyysrikokset ja velallisen petosrikokset. Ennen konkurssia tehdyt rikokset ovat epärehellisyysrikoksia, ja silloin pesänhoitajan tehtävät liittyvät asioiden jälkikäteiseen selvittämiseen. Petosrikokset taas tapahtuvat sen jälkeen, kun päätös konkurssiin asettamisesta on annettu ja pesänhoitaja on määrätty. (Ovaska 2008, ) Esimerkiksi silloin, jos velallinen antaa pesäluettelon laatimista varten väärää tai harhaanjohtavaa tietoa, hänet voidaan tuomita sakkoon tai jopa vankeuteen velallisen petoksesta (Rikoslaki 19.12/1889/39 39:2 ). Konkurssilain 4:11 :ssä on säädetty, että jos pesänhoitaja ei pysty hoitamaan tehtäväänsä asianmukaisesti sen takia, että velallinen laiminlyö myötävaikutus- ja tietojenantovelvollisuutensa, tuomioistuin voi määrätä velallisen täyttämään tämän velvollisuudet sakon uhalla. Jos velallisen niskoittelu jatkuu uhkasakosta huolimatta, velallinen voidaan määrätä vankeuteen. Tätä pykälää sovelletaan esimerkiksi silloin, kun velallinen kieltäytyy antamasta tietoja pesäluetteloa varten tai kun laiminlyönti vaikuttaa omaisuuden haltuunottoon (HE 26/2003 vp, 67). Ennen pakkokeinoesityksiin ryhtymistä pesänhoitajan tulee kuitenkin kertoa velalliselle tarkoin menettely, jota häneltä edellytetään sekä huomauttaa mahdollisesta uhkasakosta ja vankeudesta, jotka 18
19 niskoittelusta voi seurata. Ilmoitus kannattaa tehdä sekä suullisesti että kirjallisesti. (Nenonen 2004, 65.) Perustuslain mukaan jokaisella on oikeus lähteä maasta (Suomen perustuslaki /731 2:9.2 ). Tästä huolimatta tuomioistuin voi määrätä velallisen maastapoistumiskieltoon, jos on syytä epäillä, että velallinen poistuu maasta ja näin laiminlyö myötävaikutus- ja tietojenantovelvollisuutta (KonkL 4:8.1 3k). Maastapoistumiskielto on jyrkkä rajoitus, ja kieltokynnys on siis suhteellisen korkea (Koulu 2004, 153). Joka tapauksessa pesänhoitajan olisi hyvä muistaa, että velallinen ja velallisen edustajat eivät ole hänen vastapuoliaan. He ovat henkilöitä, joita oikein kohtelemalla pesän hoito ja selvitys voivat helpottua ja näin realisointituloskin voi parantua. Toki velallisen mahdollisesti tekemään rikokseen tai velkojia vahingoittavaan menettelyyn on puututtava, mutta yleisenä toimintaohjeena ei saa olla velallinen linnaan asenne. (Nenonen 2004, s. 59.) 19
20 4 KONKURSSIPESÄN PESÄNHOITAJA Konkurssilain kahdeksannessa luvussa on säädetty konkurssipesän pesänhoitajasta. Tuomioistuin määrää pesänhoitajan konkurssin alkaessa (KonkL 8:1.1 ). Pesänhoitajaksi voidaan määrätä henkilö, joka on antanut suostumuksensa tehtävään ja jolla on tehtävän vaatima kyky, taito sekä kokemus, ja joka on muutenkin tehtävään sopiva (KonkL 8:5.1 ). Vaadittavalla kyvyllä, taidolla ja kokemuksella tarkoitetaan sitä, että henkilöllä on ammattitaito, joka on hankittu tehtävän edellyttämällä koulutuksella ja työkokemuksella, vaikka erityistä koulusta pesänhoitajaksi ei olekaan (HE 26/2003 vp, 96). Tästä huolimatta olettamus on, että pesänhoitaja on aina lakimies (Oikeusministeriö 2003, 48). Syy tähän voi olla se, että markkinatalousmaissa yleisenä ilmiönä on pesänhoitajatoimen ammatillistuminen. Erityisesti Suomessa pesänhoitajan tehtävään ovat erikoistuneet lakimiehet, yleensä asianajajat. (Koulu 2004, 175.) Tuomioistuimen on varattava suurimmille velkojille tilaisuus tulla kuulluksi ennen konkurssipesän pesänhoitajan määräämistä (KonkL 8:1.2 ). Tuomioistuin voi kehottaa velkojan pyynnöstä pesänhoitajaehdokkaita laatimaan ehdotuksen palkkiovaatimuksistaan. Lopulta pesänhoitajaksi määrättävän henkilön tuomioistuin kuitenkin harkitsee itsenäisesti. Tarkoituksena ei siis ole, että pesänhoitajaehdokkaiden kesken järjestetään tarjouskilpailu, jonka voittaja on edullisemman tarjouksen tehnyt ehdokas. (Laaka 2004, 125.) Sen lisäksi, että pesänhoitajalla on oltava asianmukaiset toimistotilat ja tekniset laitteet sekä riittävästi henkilökuntaa, hänellä täytyy olla myös yhteistyökykyä ja neuvottelutaitoja (Nenonen 2004, 24). Pesänhoitajan on pystyttävä suhtautumaan velalliseen asiallisesti tilanteessa kuin tilanteessa. Pesänhoitajan tärkeimpiä ominaisuuksia ovat ripeys ja tehokkuus. Hänen täytyy tarttua heti esille tulleisiin ongelma-asioihin ja hoitaa ne järkevästi. Lisäksi pesänhoitajalla täytyy olla hyvät kontaktit eri alojen asiantuntijoihin sekä omiin kollegoihin. (Onnela-Kariniemi , haastattelu.) Suositeltavaa olisi, että pesänhoitaja nauttii velkojien luottamusta, jonka hän on aikaisemmalla toiminnallaan saavuttanut (HE 26/2003 vp, 96). Tietysti on sanomattakin selvää, että jokainen pesänhoitaja hoitaa joskus ensimmäistä konkurssipesää. Pesänhoitajan tehtävään voi kuitenkin 20
Salmi Katja ASIANAJOSIHTEERI PESÄNHOITAJAN APUNA RAUKEAVISSA KONKURSSEISSA
Salmi Katja ASIANAJOSIHTEERI PESÄNHOITAJAN APUNA RAUKEAVISSA KONKURSSEISSA Liiketalouden koulutusohjelma Yritysjuridiikan suuntautumisvaihtoehto 2011 ASIANAJOSIHTEERI PESÄNHOITAJAN APUNA RAUKEAVISSA KONKURSSEISSA